**..../2020**

**ZMLUVA**

**o poskytnutí regionálneho príspevku**

uzatvorená podľa § 51 zákona č. 40/1964 Zb. Občiansky zákonník v znení neskorších predpisov (ďalej len „**Občiansky zákonník**“) v súlade s § 8 odsek 7 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov (ďalej len „**zmluva**“) medzi:

Poskytovateľ:

Názov: Úrad podpredsedu vlády Slovenskej republiky pre investície a informatizáciu

Sídlo: **Štefánikova 15, 811 05 Bratislava**

v mene ktorého koná: Mgr. Patrik Krauspe

vedúci Úradu podpredsedu vlády Slovenskej republiky pre investície a informatizáciu

IČO: 50 349 287

Bankové spojenie: Štátna pokladnica

IBAN: SK52 8180 0000 0070 0055 7142

(ďalej len „poskytovateľ“)

a

**Prijímateľ:**

Názov:

Právna forma:

Sídlo:

V mene ktorého koná:

IČO:

Bankové spojenie:

Číslo účtu v tvare IBAN:

Registrácia: -

(ďalej len „prijímateľ“)

(poskytovateľ a prijímateľ ďalej spoločne aj ako „zmluvné strany“).

Článok I

Predmet a účel zmluvy

1. Predmetom zmluvy je úprava zmluvných podmienok, práv a povinností zmluvných strán pri poskytnutí a použití regionálneho príspevku v maximálnej výške ....€ (slovom.....eur) (ďalej len „regionálny príspevok“) na realizáciu projektu č. 1 schválených ročných priorít okresu ... na rok 2020 identifikovaného v Prílohe č. 1 zmluvy (ďalej len „projekt“).
2. Poskytovateľ sa zaväzuje poskytnúť regionálny príspevok za podmienok ustanovených v zmluve, v súlade s podmienkami zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov (ďalej len „zákon“) a súvisiacimi všeobecne záväznými právnymi predpismi Slovenskej republiky.
3. Prijímateľ sa zaväzuje použiť regionálny príspevok v súlade s podmienkami ustanovenými touto zmluvou, so základnou charakteristikou projektu, ktorá tvorí Prílohu č. 1 zmluvy, všeobecnými zmluvnými podmienkami, ktoré tvoria Prílohu č. 2 zmluvy a sú jej neoddeliteľnou súčasťou (ďalej len „všeobecné zmluvné podmienky“) a súvisiacimi všeobecne záväznými právnymi predpismi Slovenskej republiky.

Článok II

Podmienky poskytnutia a použitia regionálneho príspevku

1. Poskytovateľ sa zaväzuje poukázať regionálny príspevok maximálne do výšky uvedenej v Článku I odsek 1 zmluvy, a to bezhotovostným prevodom na účet prijímateľa uvedený v záhlaví zmluvy.
2. Regionálny príspevok sa poskytuje prijímateľovi po doručení žiadosti prijímateľa o vykonanie platby na formulári zverejnenom na webovom sídle poskytovateľa [www.nro.vicepremier.gov.sk](http://www.nro.vicepremier.gov.sk) (ďalej len „**žiadosť o vykonanie platby**“).
3. Oprávnené výdavky každej položky žiadosti o vykonanie platby tvorí regionálny príspevok a vlastné zdroje prijímateľa. Podiel vlastných zdrojov prijímateľa z oprávnených výdavkov je uvedený v ods. 7 prílohy č. 1 zmluvy.
4. Prijímateľ predkladá prvú žiadosť o vykonanie platby na aktuálny rozpočtový rok najneskôr do 15 dní od dňa nadobudnutia účinnosti zmluvy alebo do 15 dní od ukončenia procesu verejného obstarávania, ak je prijímateľ osobou podľa § 7 alebo § 8 zákona o verejnom obstarávaní a zadáva zákazku, na ktorú sa vzťahuje pôsobnosť zákona o verejnom obstarávaní. Žiadosť o vykonanie platby na aktuálny rozpočtový rok prijímateľ predkladá najneskôr 31. mája príslušného roka. V prípade, že hrozí riziko nedodržania uvedených termínov podľa tohto odseku zmluvy, prijímateľ je povinný zaslať poskytovateľovi navrhovaný harmonogram predkladania žiadostí o vykonanie platby spolu s jeho odôvodnením najneskôr do 30. apríla príslušného roka.
5. Poskytovateľ má právo žiadosť o vykonanie platby:
6. schváliť v plnom rozsahu,
7. schváliť nižšiu než požadovanú sumu, ak niektorý z výdavkov uvedených prijímateľom v zozname výdavkov neuzná ako oprávnený v plnej výške, alebo
8. zamietnuť.

Prijímateľ má právo opätovne predložiť žiadosť o vykonanie platby po odstránení dôvodov jej zamietnutia.

1. Prijímateľ je povinný použiť poskytnutý regionálny príspevok výlučne na účel uvedený v Prílohe č. 1 zmluvy a realizovať projekt na svoju vlastnú zodpovednosť.
2. Začiatok oprávneného obdobia pre použitie regionálneho príspevku je najskôr:
3. od dňa nasledujúceho po dni schválenia Akčného plánu rozvoja okresu vládou Slovenskej republiky a
4. od 1. januára roku schválenia žiadosti o poskytnutie regionálneho príspevok alebo od 1. januára roku nadobudnutia účinnosti ročných priorít, v rámci ktorých bol projekt schválený.
5. Poskytnutý regionálny príspevok je prijímateľ povinný použiť najneskôr:
6. do 31. decembra roku, v ktorom bol regionálny príspevok poskytnutý, akbol poskytnutý vo forme bežného transferu do 31. júla príslušného roku,
7. do 31. marca roku nasledujúceho po roku, v ktorom bol regionálny príspevok rozvrhnutý a poskytnutý, ak bol poskytnutý vo forme bežného transferu po 1.auguste príslušného rozpočtového roku, s výnimkou miezd, platov a ostatných osobných vyrovnaní a odmien vyplácaných na základe dohôd o prácach vykonávaných mimo pracovného pomeru, ktoré je možné použiť len do 31. decembra príslušného rozpočtového roku,
8. do 31. decembra druhého roku nasledujúceho po roku, v ktorom bol regionálny príspevok poskytnutý, ak bol poskytnutý vo forme kapitálového transferu.

**Článok III**

**Vyúčtovanie regionálneho príspevku**

1. Poskytovateľ monitoruje použitie regionálneho príspevku, pokrok v realizácii projektu a dosiahnutie celkových výstupov a výsledkov projektu prostredníctvom vyúčtovania regionálneho príspevku (ďalej len „**vyúčtovanie**“).
2. Prijímateľ je povinný vyúčtovanie predložiť najneskôr:
	1. do 31. januára roku nasledujúceho po roku, v ktorom bol regionálny príspevok poskytnutý, ak bol poskytnutý do 31. júla príslušného rozpočtového roku, a to každoročne, až do vyúčtovania všetkých poskytnutých finančných prostriedkov;
	2. do 15. apríla roku nasledujúceho po roku, v ktorom bol regionálny príspevok poskytnutý, ak bol poskytnutý po 1. auguste príslušného rozpočtového roku, a to každoročne až do vyúčtovania všetkých poskytnutých finančných prostriedkov
3. Vyúčtovanie podľa ods. 1 tvorí:
	1. vecné vyhodnotenie realizácie projektu,
	2. finančné vyúčtovanie použitia regionálneho príspevku,
	3. prehľad vykonaných verejných obstarávaní v rámci projektu.
4. Gestor má právo vykonať overenie predloženého vyúčtovania na mieste, a to v sídle prijímateľa alebo na mieste realizácie projektu.
5. Ak je naplnenie účelu podporeného projektu podľa prílohy č. 1 posudzované na základe ukazovateľa „počet priamo podporených pracovných miest“, prijímateľ predkladá vecné vyhodnotenie realizácie projektu aj po vyúčtovaní všetkých finančných prostriedkov, a to:
	1. do 30 dní po uplynutí jedného roka od ukončenia realizácie aktivít projektu, ak regionálny príspevok nebol poskytnutý podľa Schémy na podporu lokálnej zamestnanosti (DM 14/2017) v znení dodatku č. 1 (ďalej len „schéma DM 14/2017“);
	2. každoročne do 31. decembra až do uplynutia troch rokov od obsadenia plánovaného počtu pracovných miest, ak regionálny príspevok bol poskytnutý podľa schémy DM 14/2017.
6. Všetky formuláre potrebné k predloženiu vyúčtovania zverejňuje poskytovateľ na svojom webovom sídle www.nro.vicepremier.gov.sk.

Článok IV

Štátna pomoc a minimálna pomoc

1. Regionálny príspevok je/nie je[[1]](#footnote-2)\* poskytnutý ako ad hoc štátna pomoc/ ad hoc minimálna pomoc /minimálna pomoc\* (ďalej aj „pomoc“).
2. Poskytnutie regionálneho príspevku podľa tejto zmluvy ................ poskytnutím ................................ podľa ....................................................
3. Prijímateľ podpisom zmluvy vyhlasuje, že je oboznámený s podmienkami poskytnutia pomoci podľa odseku 2 tohto článku.
4. Prijímateľ sa zaväzuje, že dodrží všetky podmienky, za ktorých sa mu pomoc poskytla a že vráti poskytnutú sumu, ak takéto podmienky poruší.
5. Prijímateľ sa zaväzuje, že v súlade so schémou DM 14/2017 vytvorí a udrží najmenej ....... nových pracovných miest, z toho najmenej ....... pracovné miesta pre znevýhodnených[[2]](#footnote-3) uchádzačov o zamestnanie. Prijímateľ pomoci je povinný udržať každé vytvorené nové pracovné miesto najmenej tri roky odo dňa jeho prvého vytvorenia a obsadenia.
6. V prípade, ak poskytnutie regionálneho príspevku je poskytnutím minimálnej pomoci, koordinátor pomoci je podľa § 14 odsek 2 zákona o štátnej pomoci oprávnený u poskytovateľa minimálnej pomoci vykonať kontrolu poskytnutia tejto pomoci. Na tento účel je koordinátor pomoci oprávnený overiť si potrebné skutočnosti u prijímateľa minimálnej pomoci. Prijímateľ minimálnej pomoci je povinný umožniť koordinátorovi pomoci vykonať kontrolu.

Článok V

Spoločné a záverečné ustanovenia

1. Ďalšie podmienky poskytovania a použitia regionálneho príspevku upravujú všeobecné zmluvné podmienky. Na podmienky neupravené touto zmluvou sa vzťahujú ustanovenia Občianskeho zákonníka.
2. Zmluva sa uzatvára na dobu určitú, a to do času riadneho splnenia všetkých vzájomných záväzkov, najmä do vyrovnania všetkých finančných záväzkov prijímateľa voči poskytovateľovi.
3. Záväzky prijímateľa obsiahnuté v  zmluve nie je možné previesť na tretie osoby. V prípade zmeny právnej formy prijímateľa alebo zrušenia prijímateľa bez likvidácie je prijímateľ povinný bezodkladne oznámiť túto skutočnosť poskytovateľovi.
4. Poskytovateľ si vyhradzuje právo znížiť výšku regionálneho príspevku, resp. neposkytnúť regionálny príspevok, z dôvodu nedostatku finančných prostriedkov v rozpočte poskytovateľa, ktoré sú príspevkom zo štátneho rozpočtu, výlučne však o sumu vyplývajúcu z viazania výdavkov štátneho rozpočtu Ministerstvom financií Slovenskej republiky v zmysle zákona o rozpočtových pravidlách. V takomto prípade poskytovateľ nezodpovedá za vzniknuté náklady, ani za prípadnú škodu.
5. Obsah zmluvy je možné meniť alebo dopĺňať len po vzájomnej dohode obidvoch zmluvných strán, a to formou očíslovaných písomných dodatkov, ktoré budú neoddeliteľnou súčasťou zmluvy, ak v zmluve nie je uvedené inak.
6. Zmluva je vyhotovená v 4 rovnopisoch, z ktorých 1 dostane prijímateľ a 3 poskytovateľ.
7. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv.
8. Zmluvné strany vyhlasujú, že ich spôsobilosť a voľnosť uzavrieť zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a že zmluvu uzatvárajú slobodne a vážne. Zmluvné strany vyhlasujú, že si zmluvu prečítali, jej obsahu porozumeli v plnom rozsahu a na znak súhlasu ju vo vlastnom mene podpisujú.
9. Neoddeliteľnou súčasťou zmluvy sú:
10. Príloha č. 1: Základná charakteristika podporeného projektu;
11. Príloha č. 2: Všeobecné zmluvné podmienky k zmluve o poskytnutí regionálneho príspevku,
12. Príloha č. 3: Pravidlá určovania výšky vrátenia poskytnutého príspevku v nadväznosti na zistenia porušenia pravidiel a postupov verejného obstarávania.

|  |  |
| --- | --- |
| **Za poskytovateľa:** **V Bratislave, dňa** ............................................................ **Mgr. Patrik Krauspe****vedúci úradu**  | **Za prijímateľa:** **V , dňa** ..............................................................  |

**Príloha č. 1**

**Zmluvy o poskytnutí regionálneho príspevku**

**Základná charakteristika**

**podporeného projektu**

1. Projekt č. 1 schválených ročných priorít okresu **...** na rok 2020.
2. Účel poskytnutia regionálneho príspevku: **.........................**.
3. Projekt je v súlade s Akčným plánom rozvoja okresu ........... prioritná oblasť ...., opatrenie ...........
4. Projekt **bol / nebol\*** posúdený z hľadiska dodržania pravidiel štátnej alebo minimálnej pomoci a projekt **je v súlade s týmito pravidlami / nepodlieha pravidlám štátnej alebo minimálnej pomoci\*** (\* - nehodiace bude odstránené).
5. Projektom **bude** / **nebude\*** podporená hospodárska činnosť (\* - nehodiace bude odstránené).
6. Naplnenie účelu podporeného projektu je posudzované na základe dosiahnutia nasledujúcich overiteľných merateľných ukazovateľov, ktoré prispejú k realizácií cieľov Akčného plánu:

|  |  |  |  |
| --- | --- | --- | --- |
| **Názov merateľného ukazovateľa** | **Merná jednotka** | **Plánovaná hodnota** | **Rok** |
| Počet priamo podporených pracovných miest | počet |  |  |
| Počet nepriamo podporených pracovných miest | počet |  |  |
| **Relevantné odporúčané merateľné ukazovatele** | **Merná jednotka** | **Plánovaná hodnota** | **Rok** |
|  |  |  |  |
|  |  |  |  |
|  |  |  |  |
|  |  |  |  |

1. Prijímateľ sa zaväzuje financovať podporený projekt aj z vlastných zdrojov alebo iných zdrojov najmenej vo výške ....... %[[3]](#footnote-4) z celkových oprávnených výdavkov.
2. Rámcový rozpočet podporeného projektu:

|  |  |  |
| --- | --- | --- |
| **Typ výdavku** | **Celkové oprávnené výdavky** | **Z toho regionálny príspevok** |
| Bežné výdavky | 0,00 € | 0,00 € |
| Kapitálové výdavky | 0,00 € | 0,00 € |
| **SPOLU**  | **0,00 €** | **0,00 €** |

1. Identifikácia nehnuteľností a vlastníckych vzťahov (číslo parcely, katastrálne územie, druh pozemku, súpisné číslo a charakteristika pri stavbách, výmery, číslo listu vlastníctva)[[4]](#footnote-5):

**Príloha č. 2**

**Zmluvy o poskytnutí regionálneho príspevku**

**VŠEOBECNÉ ZMLUVNÉ PODMIENKY**

**k zmluve o poskytnutí regionálneho príspevku**

1. **VŠEOBECNÉ USTANOVENIA**
	1. Všeobecné zmluvné podmienky k zmluve upravujú práva a povinnosti zmluvných strán, ktorými sú na strane jednej poskytovateľ a na strane druhej prijímateľ a zásady právneho vzťahu medzi nimi. Sú záväzné pre obe zmluvné strany a vychádzajú zo všeobecne záväzných právnych predpisov.
	2. Pre účely týchto všeobecných zmluvných podmienok sa všeobecné zmluvné podmienky ďalej označujú ako „**VZP**“.
	3. VZP sú neoddeliteľnou súčasťou zmluvy. Ak by niektoré ustanovenia VZP boli v rozpore s ustanoveniami zmluvy, platia ustanovenia zmluvy.
	4. Vzájomné práva a povinnosti medzi poskytovateľom a prijímateľom sa riadia zmluvou, dokumentmi, na ktoré zmluva odkazuje a právnymi predpismi Slovenskej republiky.
2. **POJMY A SKRATKY**
	1. Pojmy a skratky používané vo vzťahu medzi poskytovateľom a prijímateľom na účely zmluvy, ak nie je v zmluve osobitne dohodnuté inak, sú najmä:

**Aktivita** –súhrn činností realizovaných prijímateľom v rámci projektu na to vyčlenenými finančnými zdrojmi, ktoré prispievajú k dosiahnutiu konkrétneho výsledku a majú definovaný výstup;

**Bezodkladne** –znamená najneskôr do 5 dní od vzniku skutočnosti rozhodujúcej pre počítanie lehoty;

**Celkové oprávnené výdavky** – oprávnené výdavky prijímateľa, ktoré súvisia výlučne s realizáciou aktivít projektu vo forme výdavkov prijímateľa;

**Deň –** kalendárny deň, pokiaľ nie je uvedené inak;

**Koordinátor pomoci** - Protimonopolný úrad Slovenskej republiky podľa § 2 odseku 1 zákona o štátnej pomoci;

**Občiansky zákonník –** zákon č. 40/1964 Zb. Občiansky zákonník v znení neskorších predpisov;

**Okresný úrad -** okresný úrad v sídle najmenej rozvinutého okresu podľa zákona, na území ktorého sídli subjekt realizujúci projekt podporený regionálnym príspevkom;

**Oprávnené výdavky** – výdavky, ktoré boli skutočne vynaložené v rámci obdobia oprávnenosti stanoveného v zmluve, a to v súlade s definovanými pravidlami oprávnenosti vo VZP;

**PHM –** pohonné hmoty;

**Pomoc –** štátna pomoc alebo minimálna pomoc;

**Ročné priority –** vládou Slovenskej republiky schválený záväzný dokument zameraný na realizáciu cieľov Akčného plánu rozvoja okresu v príslušnom roku realizácie Akčného plánu rozvoja okresu;

**Verejné obstarávanie –** pravidlá apostupy obstarávania tovarov, služieb a stavebných prác v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v súvislosti s výberom dodávateľa tovarov, služieb a stavebných prác v projekte;

**Zákon o dani z príjmov -** zákon č. 595/2003 Z. z. o dani z príjmov v znení neskorších predpisov;

**Zákon o dani z pridanej hodnoty –** zákon č. 222/2004 Z. z. o dani z pridanej hodnoty v znení neskorších predpisov;

**Zákon o finančnej kontrole a audite** **–** zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov;

**Zákon o rozpočtových pravidlách** **–** zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;

**Zákon o slobode informácií** – zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov;

**Zákon o štátnej pomoci –** zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci);

**Zákon o účtovníctve –** zákon č. 431/2002 Z. z. o účtovníctve v znení neskorších predpisov;

**Zákon o územnom plánovaní –** zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov;

**Zákon o verejnom obstarávaní –** zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Vyúčtovanie –** vyčíslenie a zdokumentovanie skutočných nákladov uhradených z poskytnutého regionálneho príspevku v danom roku, ktoré sa predkladá v termíne a za podmienok uvedených v zmluve a vo VZP;

**Žiadosť o poskytnutie regionálneho príspevku –** žiadosť, na základe ktorej je poskytnutý regionálny príspevok v súlade so zákonom;

**Žiadosť o vykonanie platby** - dokument vypracovaný prijímateľom, na základe ktorého je prijímateľovi poskytnutý celý regionálny príspevok alebo jeho časť na daný rozpočtový rok.

1. **VŠEOBECNÉ POVINNOSTI ZMLUVNÝCH STRÁN**
	1. Prijímateľ sa zaväzuje dodržiavať ustanovenia zmluvy tak, aby bol projekt realizovaný riadne, včas a v súlade s jeho podmienkami a postupovať pri realizácii aktivít projektu s odbornou starostlivosťou.
	2. Prijímateľ zodpovedá poskytovateľovi za realizáciu aktivít projektu v celom rozsahu.
	3. Zmluva sa uzatvára výhradne medzi poskytovateľom a prijímateľom.
	4. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo zmluvy.
	5. Prijímateľ sa zaväzuje, že výdavky financované z poskytnutého regionálneho príspevku v zmysle zmluvy nebudú duplicitne hradené z iných zdrojov a všetky výdavky projektu budú vedené v samostatnej analytickej evidencii.
2. **OZNAMOVANIE, DORUČOVANIE A PUBLICITA**
	1. Vzájomná komunikácia zmluvných strán sa bude uskutočňovať bežnými komunikačnými prostriedkami (najmä poštou a e-mailom), pričom všetka vzájomná komunikácia adresovaná sekcii regionálneho rozvoja poštou bude zasielaná na nasledovnú adresu:

*Úrad podpredsedu vlády SR pre investície a informatizáciu*

*Odbor podpory regionálneho rozvoja*

*Štefánikova 15, 811 05 Bratislava*

E-mail: nro@vicepremier.gov.sk

* 1. Všetka dokumentácia alebo správy prijímateľa predkladané poskytovateľovi (vrátane ich príloh) v rámci zmluvy musia byť v písomnej forme a musia byť podpísané jeho štatutárnym zástupcom alebo osobou na to písomne splnomocnenou alebo poverenou.
	2. Komunikácia medzi zmluvnými stranami, s výnimkou prípadov s predpísanou listinnou formou, môže prebiehať prostredníctvom elektronických komunikačných médií. Písomnosti doručované elektronickými komunikačnými médiami sa považujú za doručené najbližší pracovný deň od okamihu ich odoslania. V prípade osobného doručenia alebo doručenia kuriérom sa tieto písomnosti považujú za doručené dňom ich doručenia do podateľne Úradu podpredsedu vlády SR pre investície a informatizáciu a v prípade zasielania poštou dňom uvedeným na podacej pečiatke pošty, pokiaľ nie je uvedené inak.
	3. Lehota určená podľa dní sa začína dňom, ktorý nasleduje po udalosti alebo skutočnosti, ktorá je rozhodujúca pre jej začiatok. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.
	4. Prijímateľ sa zaväzuje bezodkladne oznámiť poskytovateľovi akúkoľvek zmenu kontaktných údajov ako napr. adresa, číslo telefónu, elektronická adresa (e-mail), osoba oprávnená a zodpovedná komunikovať s poskytovateľom. Oznámenie o zmene musí byť zaslané buď prostredníctvom pošty alebo elektronicky prostredníctvom e-mailu na adresu nro@vicepremier.gov.sk. V prípade, že prijímateľ tieto informácie poskytovateľovi neoznámi, považuje sa doručenie a oznámenie vykonané na poslednú známu adresu, prípadne na posledné známe číslo telefónu, alebo elektronickú adresu (napr. e-mail), za riadne vykonané.
	5. Prijímateľ je povinný pri informovaní médií o podporenom projekte a pri podujatiach konaných v súvislosti s týmto projektom, alebo pri propagácii projektu uviesť, že bol realizovaný s finančnou podporou Úradu podpredsedu vlády SR pre investície a informatizáciu, a to uvedením nasledovného textu: „Realizované s finančnou podporou Úradu podpredsedu vlády SR pre investície a informatizáciu – program Podpora najmenej rozvinutých okresov“ a loga Úradu podpredsedu vlády SR pre investície a informatizáciu. Rovnakým spôsobom prijímateľ označí aj dokumenty, ktoré sú výstupom projektu.
	6. Prijímateľ je povinný minimálne 10 dní pred realizáciou podujatia v rámci podporeného projektu poslať pozvánku alebo oznámenie o uskutočnení podujatia s uvedením programu, termínu a miesta realizácie na e-mailovú adresu nro@vicepremier.gov.sk, v ktorom uvedie číslo zmluvy. Pozvánka musí byť zreteľne označená textom: „Realizované s finančnou podporou Úradu podpredsedu vlády SR pre investície a informatizáciu – program Podpora najmenej rozvinutých okresov“ a logom Úradu podpredsedu vlády SR pre investície a informatizáciu.
1. **OPRÁVNENÉ A NEOPRÁVNENÉ VÝDAVKY**
	1. Výdavok je oprávnený, ak spĺňa všetky nasledujúce kritériá:
2. je vynaložený oprávneným subjektom, t. j. prijímateľom,
3. je vynaložený v súlade so všeobecne záväznými platnými právnymi predpismi Slovenskej republiky;
4. vznikol v oprávnenom období;
5. je odôvodnene vynaložený na realizáciu oprávnených aktivít v zmysle žiadosti o poskytnutie regionálneho príspevku;
6. spĺňa podmienky hospodárnosti a účelnosti;
7. je skutočne a preukázateľne vynaložený, t. j. je doložený príslušnými faktúrami, prípadne účtovnými dokladmi rovnakej dôkaznej hodnoty a dokladom o úhrade v súlade so zákonom o účtovníctve;
8. je zaznamenaný v súlade so zákonom o účtovníctve v účtovných knihách na základe účtovných dokladov, pričom účtovníctvo musí byť vedené úplne, preukázateľne, správne, zrozumiteľne a spôsobom zaručujúcim trvalosť účtovných záznamov;
9. v prípade stavebných prác, tovarov a služieb od tretích subjektov, tieto boli obstarané v súlade so zákonom o verejnom obstarávaní.
	1. Neoprávnenými výdavkami sú:
10. výdavky, ktoré nespĺňajú základné podmienky oprávnenosti uvedené v odseku 5.1.;
11. výdavky na splácanie úverov, pôžičiek a úrokov z úverov a pôžičiek vrátane úrokov z omeškania, zmluvných pokút a sankcií uložených podľa osobitných predpisov (napr. pokuta, odvod, penále a pod.) a iných obdobných sankcií;
12. výdavky na súdne a správne poplatky;
13. výdavky na úhradu záväzkov alebo refundáciu výdavkov žiadateľa o regionálny príspevok z predchádzajúcich rokov;
14. výdavky na krytie majetkovej účasti v inej právnickej osobe alebo na založenie alebo zriadenie inej právnickej osoby ako rozpočtovej organizácie alebo príspevkovej organizácie;
15. výdavky na krytie straty z vlastnej činnosti alebo z činnosti tretích strán;
16. výdavky na úhradu dane z pridanej hodnoty (DPH), ktorá je návratná prijímateľovi akýmkoľvek spôsobom, a to aj v prípade, ak ju prijímateľ v skutočnosti nezíska späť;
17. výdavky na poistenie osôb a havarijné poistenie vozidla;
18. výdavky na nákup kolkov a cenín;
19. úhrada výdavkov, ktoré nemajú priamy vzťah k projektu;
20. prémie, bonusy a odmeny;
21. pomerná časť osobných výdavkov, ktorá nezodpovedá pracovnému vyťaženiu zamestnanca na danom projekte;
22. mzdové náklady zamestnancov, ktorí sa nepodieľajú na realizácii projektu;
23. výdavky na nemocenské dávky hradené zo strany Sociálnej poisťovne;
24. výdavky na odstupné a odchodné;
25. cestovné za použitie taxi služby;
26. bankové poplatky.
	1. Oprávnené výdavky projektu sa členia na bežné a kapitálové. Sú zadelené do skupín, ktorých označenie vychádza zo syntetických účtov rámcovej účtovej osnovy platných v sústave podvojného účtovníctva v súlade s príslušným opatrením Ministerstva financií SR v zmysle § 4 odseku 2 zákona o účtovníctve.
	2. Medzi kapitálové výdavky patria skupiny oprávnených výdavkov:
27. dlhodobý nehmotný majetok (označenie 01X): výdavky na dlhodobý nehmotný majetok, ktorého ocenenie je ustanovené zákonom o dani z príjmov a doba použiteľnosti dlhšia ako jeden rok, účtované v zmysle platných postupov pre účtovanie v sústave podvojného účtovníctva, najmä na nasledovných účtoch: 013 – Softvér, 014 – Oceniteľné práva, 018 – Drobný dlhodobý nehmotný majetok, 019 – Ostatný dlhodobý nehmotný majetok.
28. obstaranie stavieb (označenie 021): výdavky na výstavbu stavieb a výdavky na technické zhodnotenie stavieb (výdavky na dokončené nadstavby, prístavby a stavebné úpravy, rekonštrukcie a modernizácie), účtované v zmysle platných postupov pre účtovanie v sústave podvojného účtovníctva na účte 021 - Stavby. Výstavba/technické zhodnotenie stavby musí byť nevyhnutná a musí priamo súvisieť s realizáciou projektu. Počas realizácie projektu sa za oprávnené budú považovať výdavky na výstavbu stavby/technické zhodnotenie stavby, ktoré sú až do času zaradenia stavby/technického zhodnotenia stavby do užívania zaznamenávané v skupine výdavkov 04 – Obstaranie dlhodobého majetku, na účte 042 – Obstaranie dlhodobého hmotného majetku. Podmienkou pre oprávnenosť výdavkov na výstavbu stavby/technické zhodnotenie stavby je zaradenie stavby/technického zhodnotenia stavby do užívania resp. v prípade, ak v zmysle zákona o územnom plánovaní a stavebnom poriadku (stavebný zákon) v znení neskorších predpisov je nutné vydanie kolaudačného rozhodnutia, začatie kolaudačného konania do ukončenia obdobia realizácie aktivít projektu;
29. dlhodobý hmotný majetok (označenie 02X): výdavky na dlhodobý hmotný majetok, ktorého ocenenie je ustanovené zákonom o dani z príjmov a doba použiteľnosti dlhšia ako jeden rok, účtované v zmysle platných postupov pre účtovanie v sústave podvojného účtovníctva najmä na nasledovných účtoch: 022 – Samostatné hnuteľné veci a súbory hnuteľných vecí, 023 – Dopravné prostriedky, 028 – Drobný dlhodobý hmotný majetok, 029 – Ostatný dlhodobý hmotný majetok.
	1. Medzi bežné výdavky patria skupiny výdavkov:
30. spotrebované nákupy (označenie 50X): výdavky účtované najmä na účte 501 – Spotreba materiálu a 502 – Spotreba energie. V prípade využitia cestného motorového vozidla prijímateľa, sú oprávneným výdavkom len spotrebované PHM v rámci pracovných ciest vlastnej odbornej pracovnej sily priamo súvisiacich s realizáciou aktivít projektu. Oprávnený výdavok za spotrebované PHM určí prijímateľ prepočtom na základe najazdených kilometrov, ceny PHM platnej v čase použitia služobného vozidla a spotreby PHM uvedenej v technickom preukaze služobného vozidla;
31. služby (označenie 51X): výdavky účtované v zmysle platných postupov pre účtovanie v sústave podvojného účtovníctva najmä na nasledovných účtoch: 512 – Cestovné, 518 – Ostatné služby. V rámci cestovných výdavkov na dopravu autobusom, vlakom alebo lietadlom je oprávneným výdavkom úhrada cestovného v 2. triede alebo ekonomickej triede (výdavky za cestu prvej triedy sú oprávnené len do výšky cestovného v 2. triede alebo ekonomickej triede);
32. osobné výdavky (označenie 52X): výdavky na cenu práce odborných zamestnancov prijímateľa realizujúcich aktivity projektu na základe pracovnoprávnych vzťahov alebo obdobných pracovných vzťahov vrátane zamestnancov na základe dohôd vykonávaných mimo pracovného pomeru účtované najmä na účtoch 521 – Mzdové náklady, 524 – Zákonné sociálne poistenie, 527 – Zákonné sociálne náklady. Oprávneným výdavkom je celková cena práce, ktorá je tvorená súčtom hrubej mzdy bez odmien (mzda vrátane náhrad mzdy za platený sviatok a dovolenku), náhrad mzdy za dočasnú práceneschopnosť a zákonných odvodov zamestnávateľa za zamestnanca na zdravotné a sociálne poistenie. Oprávnená je len mzda za skutočne odpracovaný čas na jednotlivých aktivitách projektu. Skutočne odpracovaný čas sa preukazuje pracovným výkazom zamestnanca. V prípade stálych zamestnancov prijímateľa zamestnaných na základe uzatvorenej pracovnej zmluvy je neprípustné uzatvárať pre účely implementácie projektu osobitné dohody o prácach vykonávaných mimo pracovného pomeru. V rámci výdavkov na zákonné odvody zamestnávateľa na zdravotné a sociálne poistenie sú oprávnené len výdavky v pomernej výške k hrubej mzde zamestnanca bez odmien za skutočne odpracovaný čas na jednotlivé aktivity projektu.

5.6. Výdavky vymenované v rámci skupín oprávnených výdavkov v odsekoch 5.4. a 5.5. nie sú vyčerpávajúce, posúdenie oprávnenosti výdavku podľa všeobecných kritérií oprávnenosti výdavkov definovaných v odseku 5.1. je na konečnom rozhodnutí poskytovateľa.

1. **VEREJNÉ OBSTARÁVANIE**
	1. Prijímateľ je pri čerpaní regionálneho príspevku zadávaním zákaziek na dodanie tovarov, stavebných prác a služieb potrebných pre realizáciu aktivít projektu povinný postupovať v súlade so zákonom o verejnom obstarávaní.
	2. Prijímateľ predloží poskytovateľovi kompletnú dokumentáciu k verejnému obstarávaniu vo fáze pred podpisom zmluvy s úspešným uchádzačom v prípade nadlimitných zákaziek, a to po vyhodnotení ponúk a ukončení revíznych postupov. V prípade iných ako nadlimitných zákaziek bude dokumentácia predložená poskytovateľovi po podpise zmluvy s úspešným uchádzačom. Ustanovenia tohto článku sa primerane vzťahujú aj na zákazky, na ktoré sa nevzťahuje pôsobnosť zákona o verejnom obstarávaní, ktoré prijímateľ predkladá na kontrolu po podpise zmluvy s dodávateľom. Dokumentáciu k postupu zadávania zákazky je prijímateľ povinný predložiť poskytovateľovi najneskôr do  30. septembra príslušného roka, v ktorom má byť regionálny príspevok prijímateľovi poskytnutý.
	3. Ak ide o zákazky na tovary, stavebné práce a služby, na ktoré sa nevzťahuje pôsobnosť zákona o verejnom obstarávaní, poskytovateľ po overení účelnosti a hospodárnosti príslušných výdavkov a overení, či prijímateľ správne zaradil zákazku medzi výnimky, na ktoré sa nevzťahuje pôsobnosť zákona o verejnom obstarávaní, poukáže finančné prostriedky prijímateľovi do 30 dní od doručenia žiadosti o vykonanie platby. V odôvodnených prípadoch môže byť táto lehota predĺžená.
	4. V prípade zákaziek, ktoré prijímateľ zadal ako zákazky s nízkou hodnotou zašle poskytovateľovi spolu so žiadosťou o vykonanie platby dokumentáciu z verejného obstarávania. Po overení dodržania postupov pri verejnom obstarávaní poskytovateľ uhradí finančné prostriedky prijímateľovi do 30 dní od doručenia žiadosti o vykonanie platby. V odôvodnených prípadoch môže byť táto lehota predĺžená.
	5. Ak ide o tovary, stavebné práce a služby, ktoré sú nadlimitnou zákazkou verejného obstarávania, poskytovateľ vykoná kontrolu pred podpisom zmluvy s úspešným uchádzačom a následnú kontrolu po podpise zmluvy s úspešným uchádzačom. V prípade podlimitných zákaziek poskytovateľ vykoná kontrolu po podpise zmluvy s úspešným uchádzačom. Po overení dodržania postupov pri verejnom obstarávaní poskytovateľ uhradí finančné prostriedky prijímateľovi do 30 dní od doručenia žiadosti o vykonanie platby. V odôvodnených prípadoch môže byť táto lehota predĺžená.
	6. Ak poskytovateľ pri kontrole postupov verejného obstarávania pred podpisom zmluvy s úspešným uchádzačom zistil nedostatky, ktoré mali alebo mohli mať vplyv na výsledok verejného obstarávania, v návrhu správy z kontroly uvedie poskytovateľ nedostatky a opatrenia na odstránenie zistených nedostatkov, zároveň poskytne prijímateľovi primeranú lehotu na podanie námietok. V prípade, že prijímateľ zašle v určenej lehote námietky, je poskytovateľ povinný ich vyhodnotiť a v prípade ich úplnej alebo čiastočnej opodstatnenosti, zohľadniť ich v správe z kontroly. V prípade, že námietky prijímateľa sú neopodstatnené, neboli podané alebo boli podané po lehote, vypracuje poskytovateľ správu z kontroly.
	7. Správa z kontroly obsahuje opatrenia na odstránenie zistených nedostatkov, ktoré je prijímateľ povinný v primeranej lehote odstrániť a zaslať poskytovateľovi súvisiacu aktualizovanú dokumentáciu, ak je možné odstrániť protiprávny stav. Poskytovateľ následne skontroluje, či prijímateľ odstránil protiprávny stav v súlade s návrhom správy a správou z kontroly. V prípade zistení nedostatkov, ktoré mali alebo mohli mať vplyv na výsledok verejného obstarávania a nie je možné ich odstrániť, poskytovateľ v správe z kontroly vyjadrí nesúhlas s podpisom zmluvy s úspešným uchádzačom a prijímateľ je vyzvaný na opakovanie procesu verejného obstarávania.
	8. Ak poskytovateľ nezistí porušenie pravidiel a postupov verejného obstarávania, ktoré mali alebo mohli mať vplyv na výsledok verejného obstarávania, resp. poskytovateľ pri vecnej kontrole nezistí nesúlad predmetu obstarávania, návrhu zmluvných podmienok a iných údajov so zmluvou, v návrhu správy z kontroly/správe z kontroly poskytovateľ vyjadrí súhlas s podpísaním zmluvy prijímateľa s úspešným uchádzačom, ak ide o kontrolu pred podpisom zmluvy s úspešným uchádzačom.
	9. Po podpise zmluvy s úspešným uchádzačom, zašle prijímateľ poskytovateľovi podpísanú zmluvu s úspešným uchádzačom, pričom poskytovateľ vykoná následnú kontrolu, v rámci ktorej overí najmä súlad podpísanej zmluvy s ponukou úspešného uchádzača a súťažnými podkladmi, oprávnenosť osôb podpísať predmetnú zmluvu, zverejnenie tejto zmluvy v zmysle zákona o slobode informácií a zaslanie oznámenia o výsledku verejného obstarávania do vestníka. Ak pri následnej kontrole po uzavretí zmluvy poskytovateľ nezistí porušenie pravidiel a postupov verejného obstarávania, resp. porušenie pravidiel a ustanovení legislatívy SR a EÚ, záverom kontroly je súhlas s uhradením finančných prostriedkov prijímateľovi.
	10. V prípade zadávania zákazky s využitím elektronického trhoviska sa dokumentácia predkladá vo fáze po vygenerovaní výslednej zmluvy príslušným elektronickým informačným systémom, po jej zverejnení v zmysle zákona o slobode informácií (pokiaľ ide o povinnú osobu podľa zákona o slobode informácií), pričom zmluva je už platná a účinná (ak zmluva neobsahuje odkladaciu podmienku účinnosti).
	11. Ak poskytovateľ zašle prijímateľovi žiadosť o vysvetlenie alebo doplnenie dokumentácie, určí v tejto žiadosti primeranú lehotu na zaslanie tohto vysvetlenia alebo doplnenia zo strany prijímateľa. Dňom odoslania žiadosti sa prerušuje lehota na výkon administratívnej finančnej kontroly. Prvým pracovným dňom nasledujúcim po dni doručenia vysvetlenia alebo doplnenia dokumentácie poskytovateľovi pokračuje plynutie lehoty na výkon administratívnej finančnej kontroly verejného obstarávania. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených.
	12. Ak pri kontrole po uzavretí zmluvy poskytovateľ nezistí porušenie pravidiel a postupov verejného obstarávania, resp. porušenie pravidiel a ustanovení legislatívy SR a EÚ, záverom kontroly je súhlas s uhradením finančných prostriedkov prijímateľovi.
	13. Ak poskytovateľ zistí porušenie pravidiel a postupov verejného obstarávania, pričom rozsah a závažnosť týchto zistení má taký charakter, že mali alebo mohli mať vplyv na výsledok verejného obstarávania, v takom prípade poskytovateľ uvedie identifikované nedostatky v návrhu správy z kontroly a poskytne prijímateľovi primeranú lehotu na podanie námietok.
	14. V prípade, že prijímateľ zašle v určenej lehote námietky, je poskytovateľ povinný ich vyhodnotiť a v prípade ich úplnej alebo čiastočnej opodstatnenosti, zohľadniť ich v správe z kontroly. V prípade, že námietky prijímateľa sú neopodstatnené, neboli podané alebo boli podané po lehote, vypracuje poskytovateľ správu z kontroly, pričom záverom administratívnej finančnej kontroly je nesúhlas s uhradením finančných prostriedkov prijímateľovi, resp. súhlas s uhradením časti finančných prostriedkov prijímateľovi po zohľadnení sankcie podľa prílohy č. 3 zmluvy.
	15. Ak poskytovateľ nezistí porušenie pravidiel a postupov verejného obstarávania, ktoré mali alebo mohli mať vplyv na výsledok verejného obstarávania, resp. poskytovateľ pri vecnej kontrole nezistí nesúlad predmetu obstarávania, návrhu zmluvných podmienok a iných údajov so zmluvou, v správe z kontroly poskytovateľ vyjadrí súhlas s uhradením finančných prostriedkov prijímateľovi.
	16. Ak sú poukázané finančné prostriedky nižšie ako suma uvedená v žiadosti o vykonanie platby, poskytovateľ zašle prijímateľovi zdôvodnenie.

1. **ZMENA PODMIENOK POUŽITIA REGIONÁLNEHO PRÍSPEVKU**
	1. Zmena účelu, uvedeného v Článku I odseku 1 zmluvy, na ktorý bol regionálny príspevok poskytnutý nie je prípustná, ostatné zmeny (podstatné alebo nepodstatné) sú prípustné, iba ak nedôjde k zmene účelu projektu.
	2. Nepodstatnou zmenou je zmena podmienok použitia regionálneho príspevku, pri ktorých nedochádza k zmene v spôsobe čerpania regionálneho príspevku. Týka sa najmä zmeny:
2. štatutárneho orgánu prijímateľa;
3. sídla prijímateľa;
4. bankového spojenia prijímateľa.
	1. Ak ide o nepodstatnú zmenu, prijímateľ je povinný doručiť poskytovateľovi písomné oznámenie o zmene najneskôr do 14 dní odo dňa, keď k zmene došlo. Súčasťou oznámenia podľa predchádzajúcej vety je doklad preukazujúci predmetnú zmenu.
	2. Podstatnou zmenou je najmä:
5. zmena rozdelenia celkových oprávnených výdavkov a regionálneho príspevku na kapitálové a bežné výdavky uvedené v rámcovom rozpočte projektu uvedenom v  odseku 8 Prílohy č.1 zmluvy;
	1. Ak ide o podstatnú zmenu, prijímateľ je povinný bezodkladne písomne požiadať poskytovateľa o schválenie zmeny. Písomná žiadosť prijímateľa musí byť odôvodnená a prijímateľ v nej musí preukázať, že prijatím navrhovanej zmeny nedôjde k prekročeniu celkovej výšky regionálneho príspevku podľa Článku 1 odseku 1 zmluvy, ktorý má byť prijímateľovi poskytnutý. O zmene rozhoduje poskytovateľ formou dodatku.
	2. V prípade pochybností prijímateľa o tom, či je zmena nepodstatná alebo podstatná, je povinný požiadať o stanovisko poskytovateľa. Stanovisko poskytovateľa je pre prijímateľa záväzné.
6. **SPÔSOB A OBSAH VYÚČTOVANIA POSKYTNUTÉHO REGIONÁLNEHO PRÍSPEVKU**
	1. Prijímateľ sa zaväzuje informovať poskytovateľa o spôsobe použitia regionálneho príspevku, pokroku v realizácii projektu a dosiahnutí celkových výstupov a výsledkov projektu prostredníctvom vyúčtovania regionálneho príspevku v termínoch uvedených v čl. III ods. 2 zmluvy.
	2. Vyúčtovanie v zmysle článku III zmluvy a odseku 8.1. VZP musí obsahovať:
		1. vecné vyhodnotenie realizácie projektu, ktoré tvorí Správa o realizácii projektu (ďalej len „správa“). Správa obsahuje informácie o vecnom napredovaní projektu v monitorovanom období (vrátane fotodokumentácie), z ktorých bude zrejmé dodržanie účelu dohodnutého v Prílohe č. 1 zmluvy a dodržanie príslušných podmienok stanovených v zmluve. Ak je podporená infraštruktúra využívaná aj na hospodárske účely, prijímateľ so správou predkladá aj vyhlásenie o ročnom využití podporenej infraštruktúry na hospodárske účely s uvedením výpočtu.
		2. finančné vyúčtovanie použitia regionálneho príspevku, ktoré tvorí písomný prehľad účtovných dokladov a čitateľné fotokópie dokladov preukazujúcich použitie regionálneho príspevku v súlade so zákonom o účtovníctve, a to najmä: daňové doklady - faktúry s náležitosťami podľa § 71 zákona o dani z pridanej hodnoty, kúpne zmluvy, zmluvy o dielo, objednávky, dodacie listy, preberacie protokoly, doklad o zaradení do evidencie majetku, bankové výpisy, výdavkové pokladničné doklady a pod.
		3. prehľad vykonaných verejných obstarávaní.
	3. Súčasťou vyúčtovania je tiež:
7. vyčíslenie čistých výnosov, ak relevantné,
8. písomné potvrdenie (resp. vyhlásenie) štatutárneho zástupcu prijímateľa o formálnej a vecnej správnosti vyúčtovania,
9. uvedenie miesta, kde sa originály dokladov súvisiace s poskytnutým regionálnym príspevok u prijímateľa nachádzajú;
10. doklad o odvedení výnosov z poskytnutých prostriedkov poskytovateľovi, ak relevantné,
11. doklad o vrátení nevyčerpaného regionálneho príspevku poskytovateľovi, ak relevantné.
	1. Ak je naplnenie účelu podporeného projektu podľa prílohy č. 1 posudzované na základe ukazovateľa „počet priamo podporených pracovných miest“, prijímateľ predkladá vecné vyhodnotenie realizácie projektu podľa odseku 8.2. písm. a) VZP aj v termínoch podľa článku III ods. 5 zmluvy.
	2. Prijímateľ je povinný zaslať vyúčtovanie tak, aby obsahovalo všetky listinné dôkazy preukazujúce účel použitia regionálneho príspevku a dokazujúce skutočnosti vzťahujúce sa na použitie regionálneho príspevku. Poskytovateľ má právo vykonať overenie predloženého vyúčtovania na mieste, a to v sídle prijímateľa alebo na mieste realizácie projektu.
	3. Ak prijímateľ nepredloží vyúčtovanie v termíne stanovenom v zmluve, poskytovateľ vyzve prijímateľa na predloženie vyúčtovania v lehote 14 dní. Ak prijímateľ nepredloží vyúčtovanie v lehote podľa predchádzajúcej vety, poskytovateľ je oprávnený požadovať vrátenie regionálneho príspevku v plnej výške.
	4. Ak poskytovateľ zistí nedostatky v predloženom vyúčtovaní, vyzve prijímateľa na odstránenie týchto nedostatkov alebo na doplnenie dokumentácie v stanovenej lehote, ktorá nie je kratšia ako 7 dní.
	5. Akceptovanie predloženého vyúčtovania je jednou z podmienok pre poskytnutie regionálneho príspevku v nasledujúcich rozpočtových rokoch.
	6. Za správnosť údajov uvedených vo vyúčtovaní zodpovedá osoba, ktorá podpisuje vyúčtovanie regionálneho príspevku a štatutárny orgán prijímateľa.
	7. Prijímateľ sa zaväzuje poskytnúť poskytovateľovi aj ďalšie informácie a správy súvisiace s účelom projektu, ak o to poskytovateľ písomne požiada.
	8. Všetky formuláre potrebné k predloženiu vyúčtovania zverejňuje poskytovateľ na svojom webovom sídle www.nro.vicepremier.gov.sk.
	9. Prijímateľ je povinný pri použití a vyúčtovaní poskytnutého regionálneho príspevku dodržiavať platné právne predpisy a podmienky uvedené v zmluve a vo VZP.
	10. Finančné prostriedky z regionálneho príspevku, ktoré je prijímateľ povinný vrátiť poskytovateľovi podľa odsekov 10.3. a ž 10.5. VZP:
	11. v priebehu rozpočtového roka, v ktorom bol regionálny príspevok poskytnutý, vráti na  výdavkový účet poskytovateľa IBAN SK52 8180 0000 0070 0055 7142 s uvedením variabilného symbolu „08číslozmluvyrok“ a zároveň zašle poskytovateľovi avízo o platbe,
	12. po skončení rozpočtového roka, v ktorom bol regionálny príspevok poskytnutý, vráti na depozitný účet poskytovateľa IBAN SK77 8180 0000 0070 0055 7177 s uvedením variabilného symbolu „08číslozmluvyrok“. Zároveň zašle poskytovateľovi avízo o platbe.
	13. Prijímateľ je povinný vrátiť poskytovateľovi všetky výnosy (rozdiel medzi čistým úrokom vzniknutým zo sumy prideleného regionálneho príspevku po odpočítaní alikvotnej časti poplatku za vedenie účtu prijímateľa, prípadne celého poplatku) z finančných prostriedkov, ktoré boli pripísané na jeho účet, nakoľko tieto sú príjmom štátneho rozpočtu Slovenskej republiky v zmysle ustanovenia § 7 odseku 1 písm. m) zákona o rozpočtových pravidlách. Prijímateľ vráti výnosy na účet poskytovateľa IBAN SK74 8180 0000 0070 0055 7134 s uvedením variabilného - symbolu „08číslozmluvyrok“ najneskôr do 5-tich dní odo dňa určeného na vyúčtovanie regionálneho príspevku podľa Článku III odseku 1 zmluvy a zároveň zašle poskytovateľovi avízo o platbe.
12. **ŠTÁTNA POMOC A MINIMÁLNA POMOC**
	1. Poskytnutím regionálneho príspevku nesmie dôjsť k poskytnutiu neoprávnenej štátnej pomoci. [[5]](#footnote-6)
	2. Prijímateľ je pri prijatí a použití regionálneho príspevku povinný vykonať všetky úkony smerujúce k tomu, aby poskytnutím regionálneho príspevku nedošlo k poskytnutiu neoprávnenej štátnej pomoci. V prípade, ak by poskytnutie regionálneho príspevku alebo jeho časti bolo poskytnutím neoprávnenej štátnej pomoci alebo by sa takým ukázalo neskôr, prijímateľ je povinný vrátiť regionálny príspevok alebo jeho časť a prípadnú inú neoprávnenú štátnu pomoc.
	3. V prípade, ak poskytnutie regionálneho príspevku je poskytnutím minimálnej pomoci, koordinátor pomoci je podľa § 14 odseku 2 zákona o štátnej pomoci oprávnený u poskytovateľa minimálnej pomoci vykonať kontrolu poskytnutia pomoci. Na tento účel je koordinátor pomoci oprávnený overiť si potrebné skutočnosti u prijímateľa minimálnej pomoci. Prijímateľ minimálnej pomoci je povinný umožniť koordinátorovi pomoci vykonať kontrolu.
	4. V prípade, ak poskytnutie regionálneho príspevku nie je poskytnutím štátnej pomoci alebo minimálnej pomoci, prijímateľ sa zaväzuje, že počas doby čerpania regionálneho príspevku nedôjde k zmene skutočností, na základe ktorých by bolo možné posúdiť poskytnutie regionálneho príspevku ako poskytnutie štátnej pomoci alebo minimálnej pomoci.
	5. V prípade, ak ide o prijímateľa, na ktorého sa neuplatňujú ustanovenia o štátnej pomoci alebo minimálnej pomoci podľa Článku IV zmluvy a podporená infraštruktúra sa využíva doplnkovo aj na hospodárske účely, prijímateľ je povinný v zmysle odseku 207 Oznámenia Komisie o pojme štátna pomoc uvedenom v ods. 107 ods. 1 Zmluvy o fungovaní Európskej únie (2016/C 262/01) využívať infraštruktúru takmer výlučne na nehospodársku činnosť a hospodárske využitie môže byť iba čisto sprievodnou činnosťou, teda činnosťou, ktorá je priamo spojená s prevádzkou infraštruktúry a je pre ňu nevyhnutná alebo je neoddeliteľne spojená s jej hlavným nehospodárskym využitím, pričom sa spotrebúvajú tie isté vstupy ako základné nehospodárske činnosti, napríklad materiál, vybavenie, prácu alebo fixný kapitál, a zároveň hospodárske využitie infraštruktúry nesmie presiahnuť 20 % celkovej ročnej kapacity infraštruktúry. Na to, aby sa na takéto využitie infraštruktúry nevzťahovali pravidlá štátnej pomoci, t. j. aby išlo o doplnkové využitie infraštruktúry, musia byť splnené nasledovné kumulatívne kritériá:
13. infraštruktúra bude využívaná za trhových podmienok, ceny, za ktoré budú iným podnikom ponúkané a predávané služby a výrobky pochádzajúce z hospodárskych činností, budú zodpovedať trhovým cenám, v opačnom prípade môže konanie prijímateľa zakladať neoprávnenú štátnu pomoc, s ktorou sa spája povinnosť vrátenia regionálneho príspevku alebo jeho časti,
14. prijímateľ bude viesť oddelené účty alebo sledovať v analytickom účtovníctve oddelene hospodárske a nehospodárske činnosti s cieľom predchádzať krížovému financovaniu hospodárskych činností cez nehospodárske,
15. prijímateľ bude sledovať každoročne náklady a príjmy týkajúce sa každého typu hospodárskych aktivít tak, aby boli jasne vyčlenené od nehospodárskych aktivít počas celej doby odpisovania podporenej infraštruktúry a aby spĺňali kritériá doplnkového využívania infraštruktúry,
16. prijímateľ príjmy získané z hospodárskeho využitia infraštruktúry určenej prioritne na nehospodárske účely spätne využije na financovanie podporených nehospodárskych činností,
17. prístup k infraštruktúre bude otvorený pre viacero používateľov a poskytovať sa na transparentnom a nediskriminačnom základe,
18. informácie o doplnkovom využívaní infraštruktúry bude prijímateľ predkladať spolu s vyúčtovaním.
19. **KONTROLA POUŽITIA REGIONÁLNEHO PRÍSPEVKU A SANKCIE**
	1. Kontrolu dodržania rozsahu použitia regionálneho príspevku, účelu, na ktorý bol regionálny príspevok použitý, a ďalších podmienok dohodnutých v zmluve, ako aj správnosti vyúčtovania a vecnej realizácie podporeného projektu je oprávnený vykonať zamestnanec poskytovateľa a kontrolné orgány v zmysle zákona o finančnej kontrole a audite. Prijímateľ sa zaväzuje umožniť zamestnancom poskytovateľa a kontrolným orgánom výkon kontroly podľa predchádzajúcej vety.
	2. Ak poskytovateľ zistí pri kontrole použitia regionálneho príspevku nedostatky, vyzve písomne prijímateľa, aby v ním stanovenej lehote odstránil zistené nedostatky.
	3. Prijímateľ je povinný vrátiť poskytovateľovi regionálny príspevok alebo jeho časť:
20. ktorý nebol použitý na účel uvedený v Prílohe č. 1 zmluvy,
21. ak projekt v zmysle Prílohy č. 1 zmluvy nebol realizovaný v celom rozsahu;
22. ktorú nevyčerpal do výšky poskytnutého regionálneho príspevku, a ktorý presahuje sumu 5 eur,
23. ak poruší niektorý zo záväzkov vyplývajúcich z § 8 ods. 5 zákona,
24. ktorý nebol použitý na dohodnutý účel uvedený v Prílohe č. 1 zmluvy z dôvodu, že voči majetku prijímateľa je vedené konkurzné konanie, prijímateľ je v konkurze, v reštrukturalizácii, bol voči prijímateľovi zamietnutý návrh na vyhlásenie konkurzu pre nedostatok majetku, prijímateľ je v likvidácii alebo je voči nemu vedený výkon rozhodnutia, ak nejde o dôvod hodný osobitného zreteľa v zmysle § 8 odseku 4 zákona,
25. ak sa preukáže, že v žiadosti alebo v dokumentoch, ktoré sú jej prílohami prijímateľ uviedol nepravdivé informácie,
26. ak poruší povinnosť podľa odseku 10.2. VZP,
27. ak poruší niektorú z podmienok, za ktorých sa mu poskytla štátna pomoc alebo minimálna pomoc podľa Článku IV Štátna pomoc a minimálna pomoc;
28. ak hospodárske využitie kapacity infraštruktúry určenej prioritne na nehospodárske využitie prekročí 20 % jej celkovej ročnej kapacity alebo nebudú dodržané kritériá v zmysle odseku 9.5. VZP, v dôsledku čoho sa pravidlá štátnej pomoci stanú uplatniteľnými na financovanie tejto infraštruktúry. Prijímateľ je povinný zároveň vrátiť takto poskytnutú neoprávnenú štátnu pomoc spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ;
29. ak nepoužije regionálny príspevok v súlade s rámcovým rozpočtom uvedeným v odseku 8 Prílohy č. 1 zmluvy, vrátane jeho zmien schválených postupom podľa odseku 7.6 VZP.
	1. Povinnosť prijímateľa vrátiť poskytnuté finančné prostriedky sa vzťahuje aj na prípad, ak poskytovateľ zistí skutočnosť podľa predchádzajúceho odseku na základe predloženého vyúčtovania regionálneho príspevku. Povinnosť sa vzťahuje na vrátenie takej výšky finančných prostriedkov, ktorú vyčísli poskytovateľ na základe zistených nedostatkov.
	2. Ak realizáciou projektu nedôjde k naplneniu merateľného ukazovateľa podľa odseku 6 prílohy č. 1 zmluvy, prijímateľ je povinný túto skutočnosť odôvodniť v správe o realizácii projektu podľa odseku 8.2. písm. a) VZP. Ak poskytovateľ neakceptuje odôvodnenie podľa predchádzajúcej vety, je oprávnený požadovať vrátenie časti regionálneho príspevku, ktorú vyčísli na základe dosiahnutej hodnoty merateľného ukazovateľa.
	3. Prijímateľ je povinný vrátiť finančné prostriedky podľa odsekov 10.3. a ž 10.5. VZP do 15 dní odo dňa doručenia písomnej výzvy poskytovateľa na vrátenie regionálneho príspevku, v ktorej vyčísli aj presnú výšku finančných prostriedkov.
	4. Prijímateľ je povinný oznámiť poskytovateľovi všetky zmeny a skutočnosti, ktoré majú vplyv alebo súvisia s plnením zmluvy alebo sa jej akýmkoľvek spôsobom týkajú alebo môžu týkať, a to aj v prípade ak má prijímateľ čo i len pochybnosť o dodržiavaní svojich záväzkov vyplývajúcich zo zmluvy, a to do 5-tich pracovných dní odo dňa ich vzniku.
	5. Nedodržanie zmluvne dohodnutých podmienok sa považuje za porušenie finančnej disciplíny a bude podliehať sankciám podľa § 31 zákona o rozpočtových pravidlách.
	6. Pred riadnym splnením záväzkov podľa zmluvy, t.j. pred skončením jej platnosti, môže poskytovateľ odstúpiť od zmluvy v prípade, ak je to v zmluve alebo v týchto VZP uvedené, v prípade podstatného porušenia zmluvy alebo v prípade zmeny okolností, za ktorých došlo k uzavretiu zmluvy, a to najmä ak:
30. sa preukáže, že údaje v žiadosti a dokladoch, na základe ktorých poskytovateľ rozhodol o poskytnutí regionálneho príspevku, boli nepravdivé, neúplné, zavádzajúce alebo sfalšované,
31. prijímateľ bezdôvodne pozastavil realizáciu projektu, alebo tento nerealizoval v rozsahu podľa Prílohy č. 1 zmluvy,
32. sa právoplatne preukáže spáchanie trestného činu v súvislosti s realizáciou projektu,
33. prijímateľ použije regionálny príspevok alebo jeho časť v rozpore so zmluvou.
	1. Odstúpenie od zmluvy je účinné dňom doručenia písomného oznámenia poskytovateľa o odstúpení od zmluvy prijímateľovi. Za doručené sa pritom považuje aj oznámenie, ktoré bolo poskytovateľovi vrátené z dôvodu, že si ho prijímateľ v odbernej lehote nevyzdvihol, a to aj v prípade, ak sa o tom prijímateľ nedozvedel z dôvodu, že ho príjemca odmietol prevziať alebo že bol adresát neznámy.
34. **POVINNOSTI SPOJENÉ S MAJETKOM FINANCOVANÝM Z REGIONÁLNEHO PRÍSPEVKU**
	1. Odstúpením od zmluvy nezanikajú nároky poskytovateľa vyplývajúce z porušenia finančnej disciplíny ukladané v súlade so zákonom o rozpočtových pravidlách verejnej správy. Pokiaľ by v dôsledku odstúpenia od zmluvy vznikla aj iná škoda než tá, ktorú predpokladá zákon o rozpočtových pravidlách, má poskytovateľ nárok na náhradu akejkoľvek škody, ktorá vznikla v dôsledku porušenia povinností prijímateľa (zmluvných aj zákonných).
	2. Ak sa regionálny príspevok poskytne na výstavbu, zmenu stavby alebo stavebné úpravy, prijímateľ postupuje v súlade s § 8 ods. 5 zákona.
	3. Ak má byť hnuteľný majetok alebo nehnuteľný majetok v súlade s účelovým určením podľa Prílohy č. 1  zmluvy využívaný bezodplatne verejnosťou[[6]](#footnote-7), žiadny súhlas poskytovateľa sa k jeho využívaniu verejnosťou nevyžaduje. Prijímateľ je povinný v týchto prípadoch majetok chrániť pred poškodením, stratou alebo zničením, zabezpečiť, aby bol využívaný riadne, za zachovania všetkých právnych predpisov a osobitných pravidiel jeho užívania a v prípade jeho poškodenia, straty alebo zničenia si riadne uplatňovať nárok na náhradu škody.
35. **PRECHODNÉ A ZÁVEREČNÉ USTANOVENIA**
	1. Znenie VZP schvaľuje štatutárny orgán poskytovateľa alebo ním poverená osoba. VZP nadobúdajú platnosť dňom ich podpisu štatutárnym orgánom poskytovateľa alebo ním poverenou osobou a účinnosť dňom ich zverejnenia na internetovej stránke [www.nro.vicepremier.gov.sk](http://www.vicepremier.gov.sk).
	2. Zmluvné strany sa dohodli a súhlasia, že poskytovateľ má právo jednostranne meniť VZP. Nové znenie VZP zverejní poskytovateľ na svojej internetovej stránke www.nro.vicepremier.gov.sk spolu s určením ich platnosti a účinnosti. V takomto prípade poskytovateľ bezodkladne oznámi prijímateľovi, že došlo k zmene VZP.
1. \* nechodiace bude odstránené [↑](#footnote-ref-2)
2. § 8 zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. [↑](#footnote-ref-3)
3. Uvedená hodnota je zaokrúhlená na dve desatinné miesta. Jednotlivé platby regionálneho príspevku budú vykonané podľa celkového výsledku delenia. [↑](#footnote-ref-4)
4. Uvedie sa, ak sa regionálny príspevok poskytuje na výstavbu, zmenu stavby alebo stavebné úpravy v zmysle § 8 ods. 5 zákona. [↑](#footnote-ref-5)
5. Článok 107 odsek 1 Zmluvy o fungovaní Európskej únie. [↑](#footnote-ref-6)
6. Napr. detské ihriská, športoviská a pod. [↑](#footnote-ref-7)